CELEX: C2005/217/99
Language: et
Date: 2005-09-03 00:00:00
Title: Kohtuasi T-223/05: CAMAR Srl 8. juuni 2005. aasta hagi Euroopa Ühenduste Komisjoni vastu

3.9.2005   
            
            
               ET
            
            
               Euroopa Liidu Teataja
            
            
               C 217/45
            
         CAMAR Srl 8. juuni 2005. aasta hagi Euroopa Ühenduste Komisjoni vastu
   (Kohtuasi T-223/05)
   (2005/C 217/99)
   Kohtumenetluse keel: itaalia
   CAMAR Srl, asukoht Firenze (Itaalia), esitas 8. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu, mille esemeks on mõista komisjonilt välja hagejale tekitatud kahju hageja poolt esitatud või muude kriteeriumite alusel, mida kohus peab asjakohasteks muuhulgas kohtuasjas T-260/97 tehtavat otsust arvestades. Hageja esindajad on advokaadid Wilma Viscardini, Simonetta Donà ja Mariano Paolin.
   Hageja palub Esimese Astme Kohtul:
   
               —
            
            
               mõista komisjonilt välja Esimese Astme Kohtu 8. juuni 2000. aasta otsusega kohtuasjas T-79/96 tuvastatud komisjoni ebaseadusliku tegevusetusega, mis seisnes nõukogu määruse nr 404/93 artikli 30 tähenduses vajalike meetmete võtmata jätmises, hagejale tekitatud kahju hageja poolt esitatud või muude kriteeriumite alusel, mida kohus peab asjakohasteks muuhulgas kohtuasjas T-260/97 tehtavat otsust arvestades;
            
         
               —
            
            
               mõista käesoleva menetlusega seotud kulud komisjonilt välja.
            
         Õiguslikud alused ja peamised argumendid
   Käesoleva hagiga soovib hageja uuesti esitada talle tekitatud kahju hüvitamise nõude, mis on juba esitatud kohtuasjas T-79/96: CAMAR v. komisjon (1).
   Nimetatud kohtuasjas tuvastas Esimese Astme Kohus oma otsuses kostja ebaseadusliku käitumise ja rahuldas hagi tegevusetuse tuvastamise osas, tunnistades kahju hüvitamise nõude vastuvõetamatuks, kuna tulevase kahju ulatuse hindamine oli selles staadiumis võimatu.
   Käesolevas asjas esitatud õiguslikud alused ja peamised argumendid on suuremalt jaolt identsed eespool viidatud kohtuasjas ning kohtuasjas T-457/07: CAMAR v. komisjon (2) esitatuga.
   
      (1)  8. juuni 2000. aasta otsus liidetud kohtuasjades T-79/96, T-260/97 ja T-117/98 (EKL 2004, lk II-2173).
   
      (2)  ELT C 31, 5.2.2005, lk 28.